HMPRO ทุ่มงบ 330 รีโนเวท “โฮมโปร แฟชั่นไอส์แลนด์” อัดโปรโมชั่นฉลองยาวถึง 24 เม.ย.62
HMPRO ทุ่มงบ 330 รีโนเวท "โฮมโปร แฟชั่นไอส์แลนด์” อัดโปรโมชั่นฉลองยาวถึง 24 เม.ย.62
2 เม.ย. 2562

นางสาวสิริวรรณ เสริมชีพ ผู้จัดการทั่วไปฝ่ายสื่อสารการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า หลังจากการรีโนเวทโฮมโปรสาขาเอกมัย-รามอินทรา เมื่อต้นปีที่ผ่านมา โฮมโปรได้รับผลการตอบรับอย่างดีเยี่ยมจากลูกค้าโซนกรุงเทพฯ ตะวันออก และเพื่อให้เข้าถึงความต้องการของลูกค้าที่ต่างกันในแต่ละพื้นที่ ทั้งกำลังซื้อ และไลฟ์สไตล์  โฮมโปรได้เดินหน้ายกระดับสาขาให้มีความทันสมัยอย่างต่อเนื่อง เพื่อตอบโจทย์กลุ่มลูกค้าบ้านเก่าและบ้านใหม่ ทั้งสินค้า บริการ และการกระจายสินค้าที่แตกต่างกันไปในแต่ละสาขา
โดยโฮมโปร สาขา แฟชั่นไอส์แลนด์ ถือเป็นแลนมาร์คสำคัญของคนรักบ้านทั่วกรุงเทพตอนเหนือมาเป็นเวลาเกือบ 20 ปี ซึ่งในปีนี้ โฮมโปรได้ตัดสินใจรีโนเวทครั้งใหญ่ เพื่อยกระดับ โฮมโปรแฟชั่นไอส์แลนด์ ให้เป็นมากกว่าศูนย์รวมสินค้าเรื่องบ้าน และก้าวสู่ Total Home Solution อย่างเต็มรูปแบบ จึงได้ย้ายสาขาจากพื้นที่ในตัวศูนย์การค้าแฟชั่นไอส์แลนด์ มาสู่พื้นที่ใหม่ ณ อาคาร B ชั้น 2 พร้อมเปลี่ยนโฉมเพิ่มฟังก์ชันใหม่ ให้ตอบโจทย์ทุกความต้องการเรื่องบ้าน ไม่ว่าจะเป็น Inspire Space, Living Space, Working Space, Home Garden, Home Improvement, Ceramic &amp; Bathroom, Bike Express และ Commercial Zone ถือเป็นจุดแข็งที่สามารถรองรับได้ทั้งสินค้าเรื่องบ้าน และพื้นที่แรงบันดาลใจใหม่ๆ เพิ่มจุดบริการที่ครบครัน และเพิ่มที่จอดรถ ต้อนรับกลุ่มคนรักบ้านที่จะมาใช้บริการ
นอกจากนี้โฮมโปรยังเสิร์ฟโปรโมชั่นฉลองโฉมใหม่จัดเต็มตลอดทั้งเดือน เริ่มด้วย Shop Surprise Weekend ช้อปสนุกทุกเสาร์-อาทิตย์ สิทธิพิเศษ เฉพาะสมาชิกโฮมการ์ด เพียงมียอดช้อปตั้งแต่ 15,000 บาทขึ้นไป รับสิทธิ์ลุ้นรับของรางวัลสุดพรีเมียมมากมาย ต่อด้วยโปรโมชั่นสุดพิเศษ ช้อปครบ…รับฟรี บัตรของขวัญโฮมโปร มูลค่าสูงสุด 22,000 บาท เมื่อช้อปครบ 400,000 บาท
ช้อปครบ 200,000 บาท รับฟรี บัตรของขวัญโฮมโปร มูลค่า 10,000 บาท ช้อปครบ 100,000 บาท รับฟรี บัตรของขวัญโฮมโปร 4,000 บาท ช้อปครบ 60,000 บาท รับฟรี บัตรของขวัญโฮมโปร มูลค่า 2,000 บาท และช้อปทุกวันพฤหัสบดี-วันอาทิตย์ รับฟรี!! คูปองส่วนลดท้ายใบเสร็จมูลค่า 200 บาท เมื่อซื้อครบ 15,000 บาทขึ้นไป/ใบเสร็จ, SCAN ME สมาชิกบัตรโฮมการ์ดใช้สิทธิ์สแกน QR Code ในแอพพลิเคชั่น รับส่วนลดฟรี ใช้ซื้อสินค้าได้ทุกชิ้น และลูกค้าบัตรโฮมโปร วีซ่า แพลตินัม, บัตรเครดิตกรุงศรี รับส่วนลดเพิ่ม 3% พร้อมรับเครดิตเงินคืนเพิ่ม 2% หรือเลือกใช้ บัตรเครดิต โฮมโปร เฟริสช้อยส์ รับสิทธิ์ ผ่อน 0% ทั้งร้าน นานสูงสุด 12 เดือน พร้อมรับเครดิตเงินคืนและของสมนาคุณสูงสุดถึง 10,300 บาท!!
ปิดท้ายด้วยโปรโมชั่นจาก สถาบันการเงินชั้นนำ ยกพาเรดความคุ้มค่ามาให้เลือกแบบจัดเต็ม อาทิ ลูกค้าบัตรเครดิตธนาคารกรุงเทพ รับส่วนลดเพิ่ม 13% เมื่อแลกใช้คะแนนสะสม พร้อมเครดิตเงินคืนสูงสุด 18,000 บาท, ลูกค้าบัตรเครดิตกรุงศรีเฟิร์สช้อย รับส่วนลดทันที 100 บาท พร้อมรับเครดิตเงินคืนรวมสูงสุด 20,410 บาท รวมทั้งสิทธิ์พิเศษอื่นๆ อีกมากมาย การันตีความสุขล้นทะลัก กับสิทธิ์ผ่อนชำระ 0% ทุกชิ้น!! ทั้งร้าน!! กับบัตรเครดิตชั้นนำมากมาย
โดยร่วมเฉลิมฉลองช่วงเวลาแห่งความสุข ในวัน ‘Open House Party’ Fashion Island – TOTAL HOME SOLUTION ที่โฮมโปร แฟชั่นไอส์แลนด์ อาคาร B ชั้น 2 ตั้งแต่วันนี้ – 24 เม.ย. 2562 พร้อมเปิดบริการทุกวัน 09.00 – 22.00 น. โทร 02-029-7700 หรือ สอบถามรายละเอียดเพิ่มเติมที่ Call Center หมายเลข 1284 และ www.homepro.co.th  FB : homeprothailand